REPUBLIKA HRVATSKA

ZAGREBAČKA ŽUPANIJA

       OPĆINA BISTRA

    OPĆINSKO VIJEĆE

KLASA: 021-05/26-01/01
URBROJ: 238-2-01-26-02

Bistra, 17.3.2026.

I  Z  V  O  D

IZ ZAPISNIKA
sa 07. sjednice Općinskog vijeća Općine Bistra 

održane dana 17.3.2026. godine u 18,00 sati 

u Općinskoj vijećnici, Bistranska 98, Poljanica Bistranska

NAZOČNI: 
Danijela Maršić Peica - predsjednica Općinskog vijeća, 

Vilim Cvok - potpredsjednik Općinskog vijeća 

članovi Općinskog vijeća: Ana Sever Šeni, Robert Brezec,  Perica Novosel, Željko Trčak, Filip Mikuljan, Ivan Škreblin, Valentina Šporčić, Ivan Pišonić
OSTALI:
Karlo Novosel - Općinski načelnik


Nikolina Coha Godec - Pročelnica Jedinstvenog upravnog odjela



Ivana Coha Kontrec - voditeljica Odsjeka za opće i pravne poslove i lokalnu samoupravu


Domagoj Eršek – voditelj Odsjeka za razvoj i društvene djelatnosti



Đurđica Petek - administrativna tajnica



Sanjica Bernarda Car Drviš – predsjednica Odbora za komunalne djelatnosti



Domagoj Mikuš – direktor Zaprešić d.o.o.

ODSUTNI: 
Luka Štrek, Marija Gregurović, Danijel Drviš – opravdali izostanak
MEDIJI:
Predstavnik TV Zapad


Dražen Mufić – Zaprešićki kraj

GOSTI ZA PRAĆENJE SJEDNICE: Marko Tišljar
Predsjednica Općinskog vijeća otvara sjednicu, pozdravlja sve nazočne, i predlaže 
· Verifikaciju zapisnika sa 3. sjednice Općinskog vijeća

Predsjednica Općinskog vijeća navodi da je u zapisniku sa 3. sjednice Općinskog vijeća napravljen ispravak po zahtjevu gosp. Danijela Drviša, te daje na glasovanje predmetni zapisnik. 


Općinsko vijeće jednoglasno sa 10 glasova „za“ prihvaća Zapisnik sa 3. sjednice Općinskog vijeća Općine Bistra.
· Verifikacija Izvoda iz zapisnika sa 6. sjednice Općinskog vijeća
Primjedbi nema. Predsjednica Općinskog vijeća daje na glasovanje predmetni Izvod iz zapisnika.
Općinsko vijeće jednoglasno (sa 10 glasova „za“) prihvaća Izvod iz zapisnika sa 6. sjednice Općinskog vijeća Općine Bistra.


AKTUALNI SAT
Predsjednica Općinskog vijeća otvara raspravu.
Općinski načelnik Karlo Novosel daje kratko izvješće o aktivnostima i izvršenim radovima na području Općine Bistra u proteklom razdoblju. Prezentira planirane i izvršene radove na vodoopskrbi i odvodnji po ulicama na području Općine Bistra.
U raspravi je sudjelovao gosp. Filip Mikuljan koji daje primjedbu jer nije uložena žalba na rješenje Komasacijskog povjerenstva Zagrebačke županije kojim je odbačen zahtjev Općine Bistra u postupku urbane komasacije u obuhvatu DPU Donja Bistra – Poljanica.
Gosp. Karlo Novosel pojašnjava da žalba nije uložena iz razloga što se već 15 godina pokušava provesti urbana komasacija. Komasacijsko povjerenstvo zatražilo je dostavu i izradu novih procjembenih elaborata te ažurirane podatke koji su već ranije dostavljani te isto predstavlja financijski izdatak i opterećenje za Proračun zbog čega daljnja borba pravnim lijekovima više nije imala smisla. Općina Bistra će uložiti sve napore da se navedeno riješi na drugi jednostavniji način.

Gosp. Vilim Cvok moli pojašnjenje zašto su se usluge čišćenja prostorija u vlasništvu Općine Bistra vanjskim obrtima plaćale po abnormalno visokim cijenama, on osobno ima saznanja da bi se to moglo napraviti po puno manjoj cijeni. Smatra da bi trebali koristiti usluge čišćenja od zaposlenica Komunalnog gospodarstva Bistra. Također ga zanima zašto su plaćeni radovi ul. Kapelščak a nisu izvršeni – informaciju je dobio od direktorice Komunalnog gospodarstva Bistra.
Gosp. Karlo Novosel obrazlaže da se usluga kompletnog čišćenja zgrade Općine Bistra (čišćenje podova, pranje prozora dvorane, hodnika, vrata i sve što zahtijeva generalno čišćenje) koristila prije održavanja svečane sjednice Općinskog vijeća Općine Bistra povodom Dana Općine Bistra i 30. obljetnice osnivanja Općine Bistra.
Što se tiče završetka radova u ulici Kapelščak isti će biti izvršeni kada ste steknu vremenski i tehnički uvjeti.
Predsjednica Općinskog vijeća poziva gosp. Cvoka da uputi ponude za čišćenje prostora koje će biti razmatrane.

Gosp. Robert Brezec pita kada je u planu izrada Izmjene i dopune Proračuna Općine Bistra?

Gosp. Karlo Novosel odgovara da se Izmjene Proračuna Općina Bistra planiraju do 6. mjeseca, moguće i ranije ukoliko će biti potreba za radovima na postavljanju umjetne trave na igralištu u Donjoj Bistri.

Predsjednica Općinskog vijeća čita izvješće Mandatne komisije o mirovanju mandata članice Općinskog vijeća Matine Lacković. Stranka Stjepan Kožić – Nezavisna lista odredila je člana predstavničkog tijela zamijeni kandidat Željko Trčak.
Nakon toga čita tekst Prisege koju novi član Općinskog vijeća Željko Trčak potpisuje. 
Predsjednica Općinskog vijeća predlaže sljedeći
D N E V N I   R E D :

1. Utvrđivanje dnevnog reda
2. Prijedlog Odluke o načinu pružanja javne usluge sakupljanja komunalnog otpada na području Općina Bistra

3. Zaključak o prihvaćanju izvješća o radu Općinskog načelnika Općine Bistra za razdoblje srpanj – prosinac 2025. godine

· Izvješće o radu Općinskog načelnika za razdoblje srpanj – prosinac 2025. godine
4. Prijedlog Zaključka o razrješenju članice i imenovanju člana Odbora za društvene djelatnosti i socijalnu skrb

5. Prijedlog Zaključka o razrješenju članice i imenovanju člana Odbora za komunalne djelatnosti
6. Prijedlog Zaključka o razrješenju članice i imenovanju člana Odbora za poljodjelstvo, šumarstvo i poljoprivredu
7. Prijedlog Zaključka o razrješenju člana i imenovanju člana Odbora za strateško planiranje EU projekata

8. Prijedlog Zaključka o razrješenju predsjednika i imenovanju novog predsjednika Odbora za poljodjelstvo, šumarstvo i poljoprivredu
9. Prijedlog Odluke o ustrojstvu i djelokrugu Jedinstvenog upravnog odjela Općine Bistra
10. Godišnji provedbeni plan unapređenja zaštite od požara za područje Općine Bistra za 2026. godinu

11. Izvješće o stanju zaštite od požara i stanju provedbe godišnjeg Provedbenog plana unapređenja zaštite od požara na području Općine Bistra za 2025. godinu
12. Prijedlog Odluke o prodaji nekretnine u vlasništvu Općine Bistra (Novaki Bistranski, Novačka ulica 33)

· Javni natječaj za prodaju nekretnine u vlasništvu Općine Bistra (Novaki Bistranski, Novačka ulica 33)

13. Prijedlog Odluke o prodaji nekretnina u vlasništvu Općine Bistra (Novo naselje, Gornja Bistra)

· Javni natječaj za prodaju nekretnina u vlasništvu Općine Bistra (Novo naselje, Gornja Bistra)
14. Prijedlog Odluke o stavljanju van snage Odluka o prodaji zemljišta u vlasništvu Općine Bistra (Zona 1 i 2)

15. Prijedlog Odluke o poništenju Javnog natječaja za prodaju zemljišta u vlasništvu Općine Bistra (Zona 2)

16. Prijedlog Odluke o prodaji zemljišta u vlasništvu Općine Bistra (Zona 1 i 2)

· Javni natječaj za prodaju zemljišta u vlasništvu Općine Bistra (Zona 1 i 2)

17. Prijedlog Odluke o proglašenju komunalne infrastrukture javnim dobrom u općoj uporabi

AD 1. Utvrđivanje dnevnog reda.

Predsjednica Općinskog vijeća daje na glasovanje predloženi dnevni red.

Općinsko vijeće jednoglasno (sa 10 glasova „za“) prihvaća dnevni red.


AD 2. Prijedlog Odluke o načinu pružanja javne usluge sakupljanja komunalnog otpada na području Općine Bistra.
Uvodno obrazloženje daje gosp. Domagoj Mikuš – direktor Zaprešić d.o.o. navodeći da se prijedlog nove Odluke temelji na Zakonu o gospodarenju otpadom koji propisuje da se cijena javne usluge određuje radi pokrića stvarnih troškova. Cijena komunalne usluge odvoza komunalnog otpada mijenjala se 2022. godine i ona ne pokriva troškove koji su na mjesečnoj razini te je nužna korekcija cijene.
Predložena nova jedinična cijena odvoza miješanog komunalnog otpada iznosi: 

· 1,73 € bez PDV-a za spremnik 120 L

· 3,46 € bez PDV-a za spremnik 240 L

· 15,88 € bez PDV-a za spremnik 1100 L.

Gosp. Mikuš navodi da je najveći izdatak trošak radne snage što je i glavni razlog poskupljenja komunalne usluge, ali u usporedbi sa drugim gradovima (V. Gorica, Varaždin, Čakovec, Karlovac) još uvijek područje Grada Zaprešića i okolnih općina gdje je odvoz povjeren Zaprešiću d.o.o. ima manje cijene.

Predsjednica Općinskog vijeća moli da se specificira za koji otpad će se naplaćivati odlaganje u Reciklažnom dvorištu.

Nakon rasprave u kojoj su sudjelovali gosp. Domagoj Eršek i gosp. Vilim Cvok predsjednica Općinskog vijeća daje na glasovanje Odluku o načinu pružanja javne usluge sakupljanja komunalnog otpada na području Općine Bistra.

Općinsko vijeće jednoglasno (sa 10 glasova „za“) prihvaća Odluku o načinu pružanja javne usluge sakupljanja komunalnog otpada na području Općine Bistra.
AD 3. Zaključak o prihvaćanju izvješća o radu Općinskog načelnika Općine Bistra za razdoblje srpanj – prosinac 2025. godine

Izvješće o radu Općinskog načelnika za razdoblje srpanj – prosinac 2025. godine

Predsjednica Općinskog vijeća otvara rasprava, obzirom na se nitko nije javio za riječ daje na glasovanje predloženu točku dnevnog reda.
Općinsko vijeće većinom glasova (7 glasova „za“, 1 glas „protiv“ i 2 glasa „suzdržani“) donosi Zaključak o prihvaćanju izvješća o radu Općinskog načelnika Općine Bistra za razdoblje srpanj – prosinac 2025. godine.


AD 4. Prijedlog Zaključka o razrješenju članice i imenovanju člana Odbora za društvene djelatnosti i socijalnu skrb

Predsjednica Općinskog vijeća daje na glasovanje predloženu točku dnevnog reda.

Općinsko vijeće većinom glasova (9 glasova „za“ i 1 glas „protiv“ donosi Zaključak o razrješenju Martine Lacković dužnosti članice Odbora za društvene djelatnosti i socijalnu skrb. Za člana navedenog Odbora imenuje se Željko Trčak.


AD 5. Prijedlog Zaključka o razrješenju članice i imenovanju člana Odbora za komunalne djelatnosti

Predsjednica Općinskog vijeća daje na glasovanje predloženu točku dnevnog reda.

Općinsko vijeće jednoglasno (sa 10 glasova „za“) donosi Zaključak o razrješenju Martine Lacković dužnosti članice Odbora za komunalne djelatnosti. Za člana navedenog Odbora imenuje se Željko Trčak.

AD 6. Prijedlog Zaključka o razrješenju članice i imenovanju člana Odbora za poljodjelstvo, šumarstvo i poljoprivredu

Predsjednica Općinskog vijeća daje na glasovanje predloženu točku dnevnog reda.

Općinsko vijeće jednoglasno (sa 10 glasova „za“) donosi Zaključak o razrješenju Martine Lacković dužnosti članice Odbora za poljodjelstvo, šumarstvo i poljoprivredu. Za člana Odbora imenuje se Željko Trčak.

AD 7. Prijedlog Zaključka o razrješenju člana i imenovanju člana Odbora za strateško planiranje EU projekata
Predsjednica Općinskog vijeća daje na glasovanje predloženu točku dnevnog reda.

Općinsko vijeće jednoglasno (sa 10 glasova „za“) donosi Zaključak o razrješenju Karla Sever-Šenija dužnosti člana Odbora za strateško planiranje EU projekata. Za člana Odbora imenuje se Klementina Batina.


Ad 8. Prijedlog Zaključka o razrješenju predsjednika i imenovanju novog predsjednika Odbora za poljodjelstvo, šumarstvo i poljoprivredu.
Predsjednica Općinskog vijeća daje na glasovanje predloženu točku dnevnog reda.

Općinsko vijeće jednoglasno (sa 10 glasova „za“) donosi Zaključak o razrješenju Karla Sever-Šenija dužnosti predsjednika Odbora za poljodjelstvo, šumarstvo i poljoprivredu. Za predsjednika Odbora imenuje se Marko Tišljar.


AD 9. Prijedlog Odluke o ustrojstvu i djelokrugu Jedinstvenog upravnog odjela Općine Bistra.
Gosp. Cvok smatra da je osnivanje novih odsjeka i dodatno zapošljavanje preveliki izdatak za proračun Općine Bistra.

Gosp. Karlo Novosel obrazlaže da će se napraviti preustroj unutar Jedinstvenog upravnog odjela s time da je zadnjih godina konstantno manjak kadra tako da će se na taj način poboljšati funkcioniranje unutar određenih odsjeka.

Predsjednica Općinskog vijeća daje na glasovanje predloženu točku dnevnog reda.

Općinsko vijeće većinom glasova (8 glasova „za“, 1 glas „protiv“ i 1 glas „suzdržan“) donosi Odluku o ustrojstvu i djelokrugu Jedinstvenog upravnog odjela Općine Bistra.

AD 10. Godišnji provedbeni plan unapređenja zaštite od požara za područje Općine Bistra za 2026. godinu.
Uvodno obrazloženje daje gosp. Domagoj Eršek navodeći da se godišnji provedbeni plan unapređenja zaštite od požara donosi svake godine sukladno odredbama Zakona o zaštiti od požara. Sredstva za provedbu obveza Općine Bistra koje proizlaze iz navedenog provedbenog plana osigurat će se Proračunom Općine Bistra za 2026. godinu.
Predsjednica Općinskog vijeća daje na glasovanje predloženu točku dnevnog reda.

Općinsko vijeće jednoglasno (sa 10 glasova „za“) donosi Godišnji provedbeni plan unapređenja zaštite od požara za područje Općine Bistra za 2026. godinu.


AD 11. Izvješće o stanju zaštite od požara i stanju provedbe godišnjeg Provedbenog plana unapređenja zaštite od požara na području Općine Bistra za 2025. godinu.

Predsjednica Općinskog vijeća daje na glasovanje predloženu točku dnevnog reda.

Općinsko vijeće jednoglasno (sa 10 glasova „za“) prihvaća Izvješće o stanju zaštite od požara i stanju Provedbenog plana unapređenja zaštite od požara na području Općine Bistra za 2025. godinu.

AD 12. Prijedlog Odluke o prodaji nekretnine u vlasništvu Općine Bistra (Novaki Bistranski, Novačka ulica 33)

· Javni natječaj za prodaju nekretnine u vlasništvu Općine Bistra (Novaki Bistranski, Novačka ulica 33)

Predsjednik Odbora za gospodarski razvoj g. Pišonić navodi da se Odbor sastao i daje pozitivno mišljenje na točke od br. 12 do 16 dnevnog reda.

  Predsjednica Općinskog vijeća daje na glasovanje predloženu točku dnevnog reda.

Općinsko vijeće jednoglasno (sa 10 glasova „za“) donosi Odluku o prodaji nekretnine u vlasništvu Općine Bistra (Novaki Bistranski, Novačka ulica 33.

Općinsko vijeće raspisuje Javni natječaj za prodaju nekretnine u vlasništvu Općine Bistra (Novaki Bistranski, Novačka ulica 33).


AD 13. Prijedlog Odluke o prodaji nekretnina u vlasništvu Općine Bistra  (Novo naselje, Gornja Bistra)

· Javni natječaj za prodaju nekretnina u vlasništvu Općine Bistra (Novo naselje, Gornja Bistra)

  Predsjednica Općinskog vijeća daje na glasovanje predloženu točku dnevnog reda.

Općinsko vijeće jednoglasno (sa 10 glasova „za“) donosi Odluku o prodaji nekretnina u vlasništvu Općine Bistra (Novo naselje, Gornja Bistra)

Općinsko vijeće raspisuje Javni natječaj za prodaju nekretnina u vlasništvu Općine Bistra (Novo naselje, Gornja Bistra).


AD 14. Prijedlog Odluke o stavljanju van snage Odluke o prodaji zemljišta u vlasništvu Općine Bistra (Zona 1 i 2)

  Predsjednica Općinskog vijeća daje na glasovanje predloženu točku dnevnog reda.

Općinsko vijeće jednoglasno (sa 10 glasova „za“) donosi Odluku o stavljanju van snage Odluke o prodaji zemljišta u vlasništvu Općine Bistra (Zona 1 i 2).

AD 15. Prijedlog Odluke o poništenju Javnog natječaja za prodaju zemljišta u vlasništvu Općine Bistra (Zona 2)
  Predsjednica Općinskog vijeća daje na glasovanje predloženu točku dnevnog reda.

Općinsko vijeće jednoglasno (sa 10 glasova „za“) donosi Odluku o poništenju Javnog natječaja za prodaju zemljišta u vlasništvu Općine Bistra (Zona 2).


AD 16. Prijedlog Odluke o prodaji zemljišta u vlasništvu Općine Bistra (Zona 1 i 2)
· Javni natječaj za prodaju zemljišta u vlasništvu Općine Bistra (Zona 1 i 2)

G. Karlo N ovosel obrazlaže da se radi o zemljištu površine 16.450 m2 po cijeni od 42 €/m2 koje se nalazi u Donjoj Bistri, Gospodarska ulica unutar UPU gospodarske zone „Bistra“. Prodaju se isključivo sva zemljišta zajedno te ponuditelji ne mogu dostavljati ponude za pojedinačna zemljišta.

  Predsjednica Općinskog vijeća daje na glasovanje predloženu točku dnevnog reda.

Općinsko vijeće jednoglasno (sa 10 glasova „za“) donosi Odluku o prodaji zemljišta u vlasništvu Općine Bistra (Zona 1 i 2)
Općinsko vijeće raspisuje Javni natječaj za prodaju zemljišta u vlasništvu Općine Bistra (Zona 1 i 2).

AD 17. Prijedlog Odluke o proglašenju komunalne infrastrukture javnim dobrom u općoj uporabi.
G. Karlo Novosel obrazlaže da se radi o nerazvrstanim cestama u k.o. Donja i Gornja Bistra (Sljemenska ulica PUT, Dužička ulica, Kružna ulica, Sljemenska – odvojak, Podgorska ulica „Brezovec“, Dubrava gaj – odvojak).

  Predsjednica Općinskog vijeća daje na glasovanje predloženu točku dnevnog reda.

Općinsko vijeće jednoglasno (sa 10 glasova „za“) donosi Odluku o proglašenju komunalne infrastrukture javnim dobrom u općoj uporabi.
Dovršeno u 20,00 sati.

Predsjednica
Općinskog vijeća








Danijela Maršić Peica, v.r.
ZAPISNIČAR

Đurđica Petek

PAGE  
2

